

**Проект „Грижа в дома - община Криводол“**

АДБФП № BG05SFPR002-2.001-0013-C01, по Приоритетна ос „Социално включване и равни възможности” на програма „Развитие на човешките ресурси” 2021-2027 г.

Проектът отговаря на идентифицирани в Община Криводол **потребности** от социална и здравна подкрепа в дома, на хора, които поради здравословно състояние и възраст не са в състояние да се справят сами и са зависими от грижа. Целта е да се осигури подкрепа в домашна среда за лица с увреждания и възрастни хора, зависими от грижа чрез предоставяне на социални и интегрирани здравно-социални услуги в домашна среда.

Дейността, която се изпълнява, е **„Осигуряване на грижа в дома за населението на община Криводол"**, включваща следните под дейности:

1. Предоставяне на почасови мобилни интегрирани здравно-социални услуги по домовете за възрастни хора в невъзможност за самообслужване и лица с увреждания;

2. Доставка на храна, хранителни продукти и продукти от първа необходимост.

3.Заплащане на битови сметки, заявяване и получаване на неотложни административни и битови услуги (със средства на потребителите);

4. Предоставяне на лицата от целевата група на информация относно превенция и профилактика на здравето и социално значими заболявания, включително консултации с диетолог и др. специалисти при необходимост;

4. Осигуряване на супервизия и обучения на служителите, предоставящи почасови мобилни интегрирани здравно-социални услуги в домашна среда.

**Целева група по проекта** са възрастни в невъзможност за самообслужване и хора с увреждания, в т.ч. лица с трайни увреждания и ограничени двигателни възможности, възрастни хора в риск от изпадане в социална изолация, хора в риск от попадане в институция, поради невъзможност да се грижат за себе си.

Индикаторите, които ще бъдат постигнати чрез реализиране на дейностите в проекта са участници в неравностойно положение с целева стойност 75 броя.

За изпълнение на дейностите е назначен екип включващ следните специалисти:

1. Диспечер/Координатор - 2 бр.;
2. Екип за предоставяне на почасови мобилни интегрирани здравно-социални услуги в домашна среда, който се състои от следните специалисти: 1 медицинска сестра, 19 броя домашни помощтници

**БЮДЖЕТ НА ПРОЕКТА: 400 759,50 лв.**

**СРЕДСТВА ОТ ЕС: 340 645,57 лв.**

**НАЦИОНАЛНО СЪФИНАНСИРАНЕ: 60 113,93 лв.**

**ПРОДЪЛЖИТЕЛНОСТ НА ПРОЕКТА-14 МЕСЕЦА НАЧАЛО 01.03.2023 г.**

**ПРЕДОСТАВЯНЕ НА УСЛУГИТЕ-12 МЕСЕЦА**

**НАЧАЛО 01.05.2023 г. КРАЙ 30.04.2024 г.**